Úradný vestník L 341 , 17/12/2002 S. 0064 - 0067



Dohoda vo forme výmeny listov medzi Európskym spoločenstvom na jednej strane a Nórskym kráľovstvom na strane druhej, o Protokole 2 k bilaterálnej Dohode o voľnom obchode medzi Európskym hospodárskym spoločenstvom a Nórskym kráľovstvom A. List spoločenstva Brusel 27. novembra 2002 Pane, mám česť potvrdiť, že Európske spoločenstvo súhlasí so "schválenou zápisnicou" pripojenou k tomuto listu, ktorá sa týka početných zmien dovozných opatrení, uplatňovaných spoločenstvom a Nórskym kráľovstvom na určité spracované poľnohospodárske výrobky, ktoré sú pokryté Protokolom 2 k bilaterálnej Dohode o voľnom obchode. Bol by som vďačný, ak by ste potvrdili, že vláda Nórskeho kráľovstva súhlasí s obsahom tohto listu. Prosím príjmite, Pane, ubezpečenie o mojej najvyššej úcte. Za Európske spoločenstvo +++++ TIFF +++++ B. List Nórska Brusel 27. novembra 2002 Pane, mám česť potvrdiť obdržanie Vášho listu z dnešného dňa, ktorý znie takto: "Mám česť potvrdiť, že Európske spoločenstvo súhlasí so "schválenou zápisnicou" pripojenou k tomuto listu, ktorá sa týka početných zmien dovozných opatrení, uplatňovaných spoločenstvom a Nórskym kráľovstvom na určité spracované poľnohospodárske výrobky, ktoré sú pokryté Protokolom 2 k bilaterálnej Dohode o voľnom obchode." Mám česť potvrdiť, že moja vláda súhlasí s obsahom Vášho listu a navrhovaným dňom nadobudnutia účinnosti zmien a doplnkov. Prosím príjmite, Pane, ubezpečenie o mojej najvyššej úcte. Za vládu Nórskeho kráľovstva +++++ TIFF +++++ -------------------------------------------------- SCHVÁLENÁ ZÁPISNICA I. Úvod Medzi úradníkmi Európskej komisie a úradníkmi Nórskeho kráľovstva sa uskutočnili početné stretnutia týkajúce sa autonómnych opatrení, prijatých po pristúpení Rakúska, Fínska a Švédska k EÚ v roku 1995. Po týchto stretnutiach sa odsúhlasilo predloženie početných zmien dovozných opatrení, uplatňovaných spoločenstvom a Nórskym kráľovstvom na určité spracované poľnohospodárske výrobky, ktoré sú pokryté Protokolom 2 k bilaterálnej Dohode o voľnom obchode, na schválenie ich príslušnými orgánmi. Tieto zmeny sa budú uplatňovať od 1. januára 2003. II. Nórske dovozné opatrenia 1. Nórske kráľovstvo otvorí pre Európske spoločenstvo tieto ročné colné kvóty: Nórsky colný číselný znak | Opis | Množstvo | Platná colná sadzba | 1506.0021 | Kostný tuk,kostný olej a olej z kopýt | 2360 ton | bez cla | 1518.0041 | Ľanový olej | 100 ton | bez cla | 2102.3000 | Hotový kypriaci prášok | 160 ton | bez cla | 2103.3009 | Hotová horčica, s hmotnostným obsahom pridaného cukru 5 % alebo viac | 160 ton | bez cla | 2402.2000 | Cigarety s obsahom tabaku | 410 ton | bez cla | 2403.9990 | Ostatné, okrem homogenizovaného alebo znovu získaného tabaku | 280 ton | bez cla | III. Dovozné opatrenia spoločenstva 1. Spoločenstvo otvorí pre Nórsko tieto ročné kvóty: Poradové číslo | Číselný znak KN | Opis | Množstvo | Platná colná sadzba | 09.0765 | 15171090 | Margarín, okrem tekutého margarínu Ostatné | 2470 ton | bez cla | 09.0766 | 21023000 | Hotový kypriaci prášok | 150 ton | bez cla | 09.0767 | (číselný znak TARIC 10 a 89) | Omáčky a ich prípravky, miešané koreniny a miešané dochucovadlá číselného znaku 21039090, iné ako majonéza | 130 ton | bez cla | 09.0768 | 210410 | Polievky a bujóny a ich prípravky | 390 ton | bez cla | 09.0769 | 21069092 | Potravinové prípravky inde nešpecifikované alebo nezahrnuté/ostatné, neobsahujúce mliečne tuky, sacharózu, izoglukózu, glukózu alebo škrob, s hmotnostným obsahom mliečneho oleja menším ako 1,5 %, sacharózy alebo izoglukózy menším ako 5 %, glukózy alebo škrobu menším ako 5 %. | 510 ton | bez cla | 09.0771 | (číselný znak TARIC 90) | Nedenaturovaný etylalkohol s objemovým percentom alkoholu 80 % alebo vyšším/iný ako získaný z poľohospodárskych výrobkov, uvedených v prílohe I k Zmluve o ES | 134000 hektolitrov | bez cla | 09.0772 | (číselný znak TARIC 90) | Etylalkohol a iné alkoholy, denaturované, s akýmkoľvek obsahom alkoholu/iný ako získaný z poľohospodárskych výrobkov, uvedených v prílohe I k Zmluve o ES | 3340 hektolitrov | bez cla | 09.0774 | 240310 | Tabak na fajčenie, tiež s obsahom tabakových náhrad v akomkoľvek pomere | 370 ton | bez cla | Colné kvóty uvedené v bodoch II a III sa udeľujú na výrobky s pôvodom, v súlade s pravidlami o pôvode, ustanovenými v Protokole 3 k Dohode o voľnom obchode ES/Nórsko. --------------------------------------------------